สวัสดีค่ะ ปลายนิ้วมือมีอาการปวดและคันเวลาเจอสภาพอากาศเย็น เช่น แอร์บนรถไฟฟ้า น้ำล้างมือมีความเย็น เป็นเพราะอะไรหรอคะ (เพิ่งเป็นเมื่อช่วงเดือนที่ผ่านมาค่ะ)
สวัสดีค่ะ อาการปวดปลายนิ้วมือ เวลาเจออากาศเย็น อาจจะเกิดจาก กล้ามเนื้อและเส้นเอ็นบริเวณนิ้วอักเสบจากการใช้งาน ข้ออักเสบจากการใช้งาน กระดูกหักหรือร้าว แต่มักมีอุบัติเหตุนำ และจะปวดมาก ขยับไม่ได้ ข้ออักเสบจากโรครูมาตอยด์ มักเป็นตามข้อเล็กๆเช่นข้อนิ้วมือ อาจมีข้อผิดรูปร่วมด้วย หรืออาจจะเป็นกลุ่มโรคภูมิคุ้มกันทำลายตนเองบางชนิดทำให้หนังแข็ง ปวดมากเวลาโดนความเย็นได้หากปวดมากมาเรื้อรัง ไม่มีช่วงที่ทุเลา แม้พักการใช้งานแล้ว มีลักษณะเป็นหนังแข็ง กำมือได้ไม่สุด มีข้อติด มีผื่นขึ้นผิดปกติ มีแผลที่ปลายนิ้ว ควรรีบไปพบแพทย์เพื่อตรวจเพิ่มเติมในเบื้องต้น พักการใช้งานนิ้วที่ปวด รับประทานยาแก้ปวด ยาแก้อักเสบที่ไม่ใช่สเตียรอยด์ได้ หลีกเลี่ยงปัจจัยที่ทำให้ปวดมากขึ้น